Paterna acull una reunió per a informar els comerciants locals dels possibles riscos durant el Nadal
16/12/2015

# Paterna acull una reunió per a informar els comerciants locals dels possibles riscos durant el Nadal

[![Foto de reunió informativa celebrada esta matí](/images/noticias/2015/12/reunion-comercios.jpg)](/images/noticias/2015/12/reunion-comercios.jpg)

16.12.2015

L'Ajuntament de Paterna ha acollit este matí una reunió informativa dirigida als comerciants locals per a informar-los sobre les mesures de seguretat que han d'adoptar en els seus establiments per a evitar possibles riscos durant les pròximes festes nadalenques, en què es produirà un augment de les vendes.

La xarrada, que ha tingut lloc en el Saló de Plens de l'Ajuntament, ha sigut impartida per l'intendent de la Policia Local de Paterna acompanyat del cap de la Policia Nacional i durant esta, s'han abordat assumptes tan importants per a la seguretat dels establiments com les estafes, els passos que s'ha de seguir si es patix un furt o com detectar un bitllet fals.

A més, durant la reunió, també s'han exposat les consideracions bàsiques que s'han de tindre en compte per a mantindre un negoci segur així com la importància del policia de barri com a primera figura davant d'una situació de conflicte en el transcurs de l'activitat comercial.

A la trobada han assistit també la regidora de Policia Local, Nuria Campos i la regidora de Comerç, Eva Pérez, a més d'una trentena de comerciants interessats a conéixer quins són els perills a què s'enfronten durant les pròximes dates nadalenques.